smcproject/ml-wiki-sentences huggingface dataset:
The Sports Photo Guy ↑ ↑ Nikon D7000 DSLR hands-on .
Engadget.
Event occurs at 9 seconds.
↑ Interview with Robert Cristina, Nikon Europe .
Event occurs at 1 minute 6 seconds.
↑ ↑ ↑ ↑ ↑ ↑ പുറത്തേക്കുള്ള കണ്ണികൾ Nikon D7000 – Nikon global website Archived 2011-03-17 at the Wayback Machine .
Digitutor Nikon D7000 Archived 2011-05-18 at the Wayback Machine .
Nikon (needs Adobe Flash) Nikon D7000 Manual Nikon Nikon D7000 Review – Digital Photography Review website
നിക്കോൾ ടോം ഇംഗ്ലീഷ് വിലാസം https://ml.wikipedia.org/wiki/Nicholle_Tom
നിക്കോൾ മാരി ടോം (ജനനം: മാർച്ച് 23, 1978) ഒരു അമേരിക്കൻ അഭിനേത്രിയാണ്.
ബീതോവൻ (1992) എന്ന ഹാസ്യ കുടുംബചിത്രത്തിലെ റൈസ് ന്യൂട്ടൺ എന്ന കഥാപാത്രം, ഈ ചലച്ചിത്ര പരമ്പരകളിലെ രണ്ടാമത്തെ ചിത്രമായ ബീറ്റോവൻസ് 2 (1993), ബതോവൻ (1994–1995), ദി നാനി എന്ന ടെലിവിഷൻ പരമ്പരയിലെ മാഗി ഷെഫീൽഡ് എന്നീ കഥാപാത്രങ്ങളിലൂടെയാണ് നിക്കോൾ ടോം എന്ന അഭിനേത്രി കൂടുതലായി അറിയപ്പെടുന്നത്.
ഡിസി ആനിമേറ്റഡ് യൂണിവേഴ്സിന്റെ സൂപ്പർഗേൾ എന്ന പരമ്പരിയലെ കഥാപാത്രത്തിന് ശബ്ദം നൽകിയതിലൂടെയും അവർ ഏറെ പ്രശസ്തയാണ്.
ഇല്ലിനോയിയിലെ ഹിൻസ്‌ഡെയ്‌ലിൽ ചാൾസ്, മാരി ടോം എന്നിവരുടെ പുത്രിയായി നിക്കോൾ ടോം ജനിച്ചു.
അമേരിക്കൻ ടെലിവിഷൻ ഓപ്പറയായ ദ യംഗ് ആന്റ് ദി റെസ്റ്റ്‌ലെസിലെ ബില്ലി അബോട്ട് എന്ന കഥാപാത്രത്തിലൂടെ പ്രശസ്തനായ ഡേവിഡ് ടോം അവരുടെ ഇരട്ട സഹോദരനും ദ ബോൾഡ് ആന്റ് ദ ബ്യൂട്ടിഫുൾ എന്ന സോപ്പ് ഓപ്പറയിലെ കാത്തി ലോഗൻ എന്ന കഥാപാത്രത്തെ അവതരിപ്പിച്ച ഹെതർ ടോം അവരുടെ മൂത്ത സഹോദരിയുമാണ്.
1992 ൽ ബെവർലി ഹിൽസ്, 90210 എന്ന നാടകീയ പരമ്പരയിൽ സ്കോട്ട് സ്കാൻലോൺ എന്ന കഥാപാത്രത്തിന്റെ സഹോദരിയായ സ്യൂ എന്ന ചെറിയ വേഷം ചെയ്തു.
1992 ലും 1993 ലും വിജയകരമായ കുടുംബ സിനിമകളായ ബീതോവൻ, ബീതോവന്റെ രണ്ടാം ഭാഗം എന്നിവയിൽ റൈസ് ന്യൂട്ടൺ എന്ന കഥാപാത്രമായി അഭിനയിച്ചു.
വളർച്ചാവേളയിൽ സിനിമയിലെ നിർദ്ദിഷ്ട വേഷത്തിന് അനുയോജ്യമല്ലാത്ത ആകാരമാറ്റം സംഭവിച്ചതിനാൽ ചിത്രത്തിന്റെ പീന്നീടുള്ള തുടർച്ചകളിൽ അവർ പ്രത്യക്ഷപ്പെട്ടിരുന്നില്ലെങ്കിലും സ്പിൻ‌ഓഫ് എന്ന ഇതിന്റെ കാർട്ടൂൺ രൂപത്തിൽ റൈസിന്റെ ശബ്ദമായി ഈ വേഷം ആവർത്തിച്ചിരുന്നു.
1993 മുതൽ 1999 വരെയുള്ള കാലഘട്ടത്തിൽ ടെലിവിഷൻ പരമ്പരയായ നാനിയിൽ മിസ്റ്റർ ഷെഫീൽഡ് എന്ന കഥാപാത്രത്തിന്റെ മൂത്ത മകളായ മാഗി ഷെഫീൽഡിന്റെ വേഷം അവതിരപ്പിക്കാനുള്ള അവസരം ലഭിച്ചു.
1998 മുതൽ 2006 വരെ ഡിസി ആനിമേറ്റഡ് യൂണിവേഴ്സിലിന്റെ സൂപ്പർഗേൾ എന്ന പരമ്പരയിൽ അവർ ശബ്ദം നൽകിയിരുന്നു.
2000 ൽ, ഫോക്സ് ഫാമിലി ടെലിവിഷൻ ചിത്രമായ ഐസ് ഏഞ്ചലിൽ സാറാ ബ്രയാൻ എന്ന കഥാപാത്രമായി അഭിനയിക്കുകയും പാനിക് എന്ന ക്രൈം സിനിമയിൽ ട്രേസി എന്ന കഥാപാത്രമായും അവർ വേഷങ്ങൾ ചെയ്തിരുന്നു.
2001 ൽ ഒരു കൗമാരക്കാരിയായ റിപ്പോർട്ടർ കാസ്സിയെ ദി പ്രിൻസസ് ഡയറീസ് എന്ന ചിത്രത്തിൽ അവതരിപ്പിച്ചു.
2006-ൽ ഇൻഡിപെൻഡന്റ് ഫിലിം ചാനലിന്റെ (ഐ.എഫ്.സി) ദി മൈനർ അക്വിപ്ലിമെന്റ്സ് ഓഫ് ജാക്കി വുഡ്മാൻ എന്ന പേരിലുള്ള ഹാസ്യ പരമ്പരയിൽ താര എന്ന കഥാപാത്രമായി അഭിനയിച്ചു.
2007 സെപ്റ്റംബർ 20 ൻ ബേൺ നോട്ടീസ് എന്ന പരമ്പരയുടെ എപ്പിസോഡായ " ലൂസ് എൻഡ്സ് " ൽ നിക്കോൾ ടോം ഒരു ചെറിയ വേഷം ചെയ്തു.
2008 മാർച്ച് മാസത്തിൽ, ഹെർ ഒൺലി ചൈൽഡ് എന്ന ലൈഫ് ടൈം സിനിമയിൽ അഭിനയിക്കുകയും 2008 മാർച്ച് 22 ന് ഈ സിനിമയുടെ പ്രഥമ പ്രദർശനം നടക്കുകയും ചെയ്തു.
ഡാമേജ്ഡ് എന്ന പരമ്പരയുടെ 2008 മെയ് 4 ലെ കോൾഡ് കേസ് എന്ന ഒരു എപ്പിസോഡിൽ അവർ സഹോദരൻ ഡേവിഡിനൊപ്പം ഒരു അതിഥി വേഷത്തിൽ അഭിനയിച്ചു.
അഭിനയരംഗം സിനിമകൾ വർഷം പേര് കഥാപാത്രം കുറിപ്പുകൾ 1992 ബീതോവൻ റൈസ് ന്യൂട്ടൺ 1993 ബീതോവൻസ് 2ന്റ് റൈസ് ന്യൂട്ടൺ 1994 സീസൺ  ഓഫ് ചേഞ്ച് സാലി മേ പാർക്കർ 1996 വാട്ട് കൈന്റ് ഓഫ് മദർ ആർ യു?
കെല്ലി ജാംസൺ 1999 സ്റ്റെർലിങ്ങ് ചേസ് അലെക്സിസ് 2000 അർബൻ കയോസ് തിയറി ദ ഗേൾ ഹ്രസ്വ ചിത്രം 2000 പാനിക് ട്രേസി 2000 റേവ് സാഡീ 2001 റോബ്ബീസ് ബ്രദർ ആൻഡ്രിയ 2001 ദ പ്രിൻസ് ഡയറീസ് കൌമാരക്കാരിയായ റിപ്പോർട്ടർ കാസി 2003 മീ അമോർ മി ഡൽസ് Chickpea ഹ്രസ്വ ചിത്രം 2004 ദ ബുക്ക് ഓഫ് റൂത്ത് റൂത്ത് 2005 ഇൻ മെമ്മറി ഓഫ് മൈ ഫാദർ നിക്കോൾ 2006 ബോട്ടം അപ് പെന്നി ധൂ 2006 സ്ട്രേഞ്ച കേസ് ഓഫ് ഡോ. ജെക്കിൽ ആന്റ് മി. ഹൈഡ് കാർല ഹോഡ്ഗ്കിസ് 2010 മൈ ഫാമില സീക്രട്ട് ലാറാ ഡാർസി 2011 ജസ്റ്റ് ലൈക് ഹെർ ആഷ്ലി മാർസ്റ്റൺ ഹ്രസ്വ ചിത്രം 2012 ഹാങ്ങ് ലൂസ് നിക്കി 2014 മി കൊറാസൺ ബെക്ക ഹ്രസ്വ ചിത്രം 2014 പ്രൈവറ്റ് നമ്പർ കാതറിൻ ലേൻ 2014 3's എ കപ്പിൾ മിഷേൽ Post-production 2015 സാത്താൻസ് റിട്ടേൺ കാത്തി Post-production 2017 ദ സ്റ്റെർലിങ്ങ് ചേസ് അലെക്സിസ് 2017 എഫ് ദ പ്രോം Principal Statszill ടെലിവിഷൻ അവലംബം ↑ TV Guide , December 2008
തിയോഡോർ മോംസെൻ ഇംഗ്ലീഷ് വിലാസം https://ml.wikipedia.org/wiki/Theodor_Mommsen
ക്രിസ്റ്റ്യൻ മാത്തിയാസ് തിയോഡോർ മോംസെൻ (30 നവംബർ 1817 – 1 നവംബർ 1903 )   ചരിത്രകാരൻ, നിയമ വിദഗ്ദ്ധൻ, പത്രപ്രവർത്തകൻ, പുരാവസ്തു ഗവേഷകൻ എന്നീനിലകളിൽ പ്രസിദ്ധനായ ജർമ്മൻകാരൻ ആയിരുന്നു.
പത്തൊൻപതാം നൂറ്റാണ്ടിലെ പ്രമുഖനായ ഇതിഹാസകാരനായി ഇദ്ദേഹത്തെ കണക്കാക്കുന്നു.
റോമൻ സംസ്കാരചരിത്രത്തെ കുറിച്ച് ഇദ്ദേഹം നടത്തിയ പഠനങ്ങൾ വളരെ പ്രസിദ്ധമാണ്.
മോംസെൻ രചിച്ച  'എ ഹിസ്റ്ററി ഓഫ് റോം' എന്ന ചരിത്ര പുസ്തകത്തിനു 1902 ൽ സാഹിത്യത്തിനുള്ള നോബൽ സമ്മാനം ലഭിച്ചു.
അവലംബം പുറത്തേയ്ക്കുള്ള കണ്ണികൾ തിയോഡോർ മോംസെൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Works written by or about തിയോഡോർ മോംസെൻ at Wikisource Quotations related to തിയോഡോർ മോംസെൻ at Wikiquote Nobel Prize bio Archived 2006-04-29 at the Wayback Machine .
The Nobel Prize Bio on Mommsen A Mommsen biography Archived 2014-08-24 at the Wayback Machine .
Theodor Mommsen biography from the Mommsen family website Home page of Garding municipality Archived 2008-12-31 at the Wayback Machine .
Theodor Mommsen History of Rome Theodor Mommsen എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about തിയോഡോർ മോംസെൻ at Internet Archive തിയോഡോർ മോംസെൻ public domain audiobooks from LibriVox Römische Geschichte (Roman History) at German Project Gutenberg: E-Text of Vol.
1 - 5 8 (vol. 6 7 do not exist) in German .
തിയോഡൂർ ഹെൻഡ്രിക്
→ ഇംഗ്ലീഷ് വിലാസം https://ml.wikipedia.org/wiki/Theodoor_Hendrik_van_de_Velde
ഒരു ഡച്ച് ഫിസിഷ്യനും ഗൈനക്കോളജിസ്റ്റും ആയിരുന്നു തിയോഡൂർ ഹെൻഡ്രിക് വാൻ ഡി വെൽഡെ (12 ഫെബ്രുവരി 1873, ലീവാർഡൻ - 27 ഏപ്രിൽ 1937 ലൊകാർനോയ്ക്ക് സമീപം ഒരു വിമാനാപകടത്തിൽ) അദ്ദേഹം ഹാർലെമിലെ ഗൈനക്കോളജിക്കൽ ഇൻസ്റ്റിറ്റ്യൂട്ടിൽ ഡയറക്ടറായി സേവനമനുഷ്ഠിച്ചു.
1926-ൽ പുറത്തിറങ്ങിയ Het volkomen huwelijk (The Perfect Marriage) എന്ന പുസ്തകം അദ്ദേഹത്തെ തൽക്ഷണം അന്താരാഷ്‌ട്ര സെലിബ്രിറ്റിയാക്കി.
പുസ്തകം ലൈംഗിക ജീവിതത്തിൽ അറിവും ഇന്ദ്രിയതയും വാദിച്ചു.
ജർമ്മനിയിൽ Die vollkommene Ehe 1932-ൽ അതിന്റെ 42-ാമത്തെ പ്രിന്റിംഗിലെത്തി, റോമൻ കത്തോലിക്കാ സഭയുടെ വിലക്കപ്പെട്ട പുസ്തകങ്ങളായ Index Librorum Prohibitorum എന്ന പുസ്തകത്തിന്റെ പട്ടികയിൽ അത് ഇടം പിടിച്ചിരുന്നു.
ജർമ്മൻ-അമേരിക്കൻ സെക്‌സ് തെറാപ്പിസ്റ്റും ഹോളോകോസ്റ്റിനെ അതിജീവിച്ച ഡോ. റൂത്ത് എന്നറിയപ്പെടുന്ന ഡോ. റൂത്ത് വെസ്റ്റ്‌ഹൈമർ പറഞ്ഞു.
ജർമ്മനിയിലെ ഫ്രാങ്ക്ഫർട്ടിൽ പത്തു വയസ്സുള്ള കുട്ടിയായിരിക്കുമ്പോൾ ഏതാനും പേജുകൾ വായിക്കാൻ തനിക്ക് അവസരം ലഭിച്ച ലൈംഗിക വിഷയത്തെക്കുറിച്ചുള്ള ആദ്യത്തെ പുസ്തകം ആതായിരുന്നു അത്.
പ്രൊട്ടസ്റ്റന്റ്, സോഷ്യൽ ഡെമോക്രാറ്റിക് സ്വീഡനിൽ, ഡെറ്റ് ഫുൾൻഡേഡ് അക്റ്റെൻസ്കാപെറ്റ് വ്യാപകമായി അറിയപ്പെട്ടിരുന്നുവെങ്കിലും 1960-കളിൽ യുവ വായനക്കാർക്ക് അശ്ലീലവും അനുയോജ്യമല്ലാത്തതുമായി കണക്കാക്കപ്പെട്ടിരുന്നു.
ഇംഗ്ലീഷ് വിവർത്തനം, ഐഡിയൽ മാര്യേജ്: ഇറ്റ്സ് ഫിസിയോളജി ആൻഡ് ടെക്നിക്, നിരവധി പതിറ്റാണ്ടുകളായി അതിന്റെ വിഷയത്തെക്കുറിച്ചുള്ള ഏറ്റവും അറിയപ്പെടുന്ന കൃതിയായിരുന്നു.
കൂടാതെ യഥാർത്ഥ പതിപ്പിൽ 46 തവണ വീണ്ടും അച്ചടിക്കുകയും അര ദശലക്ഷത്തിലധികം കോപ്പികൾ വിറ്റഴിക്കുകയും ചെയ്തു.
1905-ൽ സ്ത്രീകൾക്ക് ഒരു ആർത്തവചക്രത്തിൽ ഒരിക്കൽ മാത്രമേ അണ്ഡോത്പാദനം നടക്കൂ എന്ന് കാണിച്ചതിന് ബഹുമതി അദ്ദേഹത്തിനുണ്ട്.
ഇത് കലണ്ടർ അടിസ്ഥാനമാക്കിയുള്ള ജനന നിയന്ത്രണ രീതികൾ മെച്ചപ്പെടുത്തുന്നതിനും പിന്നീട് മറ്റ് ഫെർട്ടിലിറ്റി അവബോധ സംവിധാനങ്ങൾ സൃഷ്ടിക്കുന്നതിനും കാരണമായി.
തിയോഡോഷ്യസ് മാർത്തോമ ഇംഗ്ലീഷ് വിലാസം https://ml.wikipedia.org/wiki/Theodosius_Mar_Thoma
മലങ്കര ശ്ലൈഹിക സിംഹാസനത്തിന്റെ ഇരുപത്തിരണ്ടാമത് മാർത്തോമായും.
കിഴക്കിന്റെ വലിയ മെത്രാപ്പോലീത്തയും മലങ്കര മാർത്തോമ്മാ സുറിയാനി സഭയുടെ പരമാധ്യക്ഷനുമാണ് ഡോ തിയോഡോഷ്യസ് മാർത്തോമ മെത്രാപോലീത്ത.
പട്ടത്വം
തിയഡോഷ്യസ്  മാർത്തോമ അദ്ദേഹത്തിൻറെ ബിരുദ പഠനം കോട്ടയത്ത് സതിചെയ്യുന്ന മാർ ബസേലിയോസ് കോളേജിലും, തിരുവല്ലയിൽ സ്ഥിതി ചെയ്യുന്ന മാർത്തോമ കോളേജിൽ നിന്നും പൂർത്തിയാക്കി.
ശാസ്ത്രത്തിൽ ബിരുദം നേടിയതിന് ശേഷം 1972ൽ അദ്ദേഹം ജബൽപൂർ ലിയോനാർഡ് സെമിനാരിയിൽ നിന്നും ബീ.
ഡി പഠനം പൂർത്തിയാക്കി.
1972 ഫെബ്രുവരി 24ന് ഒരു മ്‌ശംശോനോ ആയി പട്ടം കെട്ടപ്പെട്ടു.
1972 ഫെബ്രുവരി 22ന് മലങ്കര മാർത്തോമ സുറിയാനി സഭയിലെ ഒരു കശീശോ ആയി പട്ടം കെട്ടപ്പെട്ടു.1979-1980 കാലഘട്ടത്തിൽ അദ്ദേഹം വിശ്വഭാരതി സർവകലാശാലയിൽനിന്ന് താരതമ്യ മത പഠനത്തിൽ ബിരുദാനന്തര ബിരുദവും നേടി.
അതിനു ശേഷം 1980-1986  കാലഘട്ടത്തിൽ അദ്ദേഹം ഹാമിൽടൺ,കാനഡയിലുള്ള മെക്ക് മാസ്റ്റർ സർവ്വകലാശാലയിൽ നിന്നും ബിരുദാനന്തര ബിരുദവും, ഡോക്ടറേറ്റ് ബിരുദവും നേടി .
എപ്പിസ്കോപ്പാ
1989 ഡിസംബർ 9ാം തീയതി മലങ്കര മാർത്തോമ്മാ സുറിയാനി സഭയിലെ എപ്പിസ്ക്കോപ്പാ ആയി അദേഹം ഉയർത്തപ്പെട്ടു.
ഗീവർഗീസ് മാർ അത്തനാസിയോസ്, യുയാക്കീം മാർ കൂറിലോസ് എന്നിവരോടൊപ്പമാണ് എപ്പിസ്കോപ്പ സ്ഥാനത്തേക്ക്  പ്രവേശിച്ചത് .
സഫ്രഗൻ മെത്രാപ്പോലീത്ത
2020 ജൂലൈ 12ന്  മലങ്കര മാർത്തോമ്മാ സുറിയാനി സഭയുടെ പരമാധ്യക്ഷനായിരുന്നു ഡോ ജോസഫ് മാർത്തോമാ മെത്രാപ്പോലീത്തായാൽ അദ്ദേഹം സഫ്രഗൻ മെത്രാപ്പോലീത്ത പദവിയിലേക്ക് ഉയർത്തപ്പെട്ടു.
മാർത്തോമ മെത്രാപോലീത്ത.
2020 നവംബർ 20ാം തീയതി, മലങ്കര ശ്ലൈഹീക സിംഹാസനത്തിന്റെ ഇരുപത്തിരണ്ടാമത് മാർത്തോമയായും, മലങ്കര മാർത്തോമ്മാ സുറിയാനി സഭയുടെ പരമാധ്യക്ഷനുമായി അദ്ദേഹം സ്ഥാനമേറ്റു.
Archived 2021-04-19 at the Wayback Machine .
തിയോഡോറ ഡിമോവ ഇംഗ്ലീഷ് വിലാസം https://ml.wikipedia.org/wiki/Theodora_Dimova തിയോഡോറ ഡിമോവ
പ്രമുഖ ബൾഗേറിയൻ എഴുത്തുകാരിയും നാടകരചയിതാവുമാണ് തിയോഡോറ ഡിമോവ ( English : Theodora Dimova ( Bulgarian : Теодора Димова).
1960 സെപ്റ്റംബർ 19ന് ബൾഗേറിയയില സോഫിയയില് ജനിച്ചു.
പ്രമുഖ ബൾഗേറിയൻ എഴുത്തുകാരനായ ഡിമിറ്റർ ഡിമോവിന്റെ മകളാണ്.
സോഫിയ സർവ്വകലാശാലയിൽ നിന്ന് ഇംഗ്ലീഷ് ഭാഷയിൽ ബിരുദം നേടി.
ലണ്ടനിലെ റോയൽ കോർട്ട് തിയേറ്ററിൽ പഠനം നടത്തി.
ഗ്രന്ഥങ്ങൾ നോവൽ Emine (2001) Maikite (2005) Adriana (2007) Marma, Mariam (2010) നാടകം Fyuri Staya № 48 Erikapayos Calvados, priyatelyu Igrila Platoto Neda i Kuchetata (Neda and the Dogs) Elin Stoper Zamakat Ireloh (THE IRELOH CASTLE) Bez Kozha Zmiysko Mlyako Kuchkata Lyubovnitsi അംഗീകാരങ്ങൾ 2004ൽ Razvitie (Development) Prize 2006ൽ ഈസ്റ്റ് യൂറോപ്പ്യൻ സാഹിത്യത്തിന് നൽകുന്ന ഓസ്‌ട്രേലിയൻ ഗ്രാന്റ് പ്രൈസ് 2010ൽ കൺടംപററി ബൾഗേറിയൻ റൈറ്റേഴ്‌സ് മത്സരത്തിൽ രണ്ടാം സ്ഥാനം ലഭിച്ചു അവലംബം പുറംകണ്ണികൾ Theodora Dimova's Profile at the Contemporary Bulgarian Writers Website Theodora Dimova at www.slovo.bg Dimitar Kambourov about Marma, Mariam (2010)
തിയോ വാൻ ഗോഗ് ഇംഗ്ലീഷ് വിലാസം https://ml.wikipedia.org/wiki/Theo_van_Gogh_(art_dealer)
തിയോഡറസ് " തിയോ" വാൻ ഗോഗ് (1857 മെയ് 1 - 1891 ജനുവരി 25) ഒരു ഡച്ച് ചിത്ര വിൽപ്പനക്കാരനായിരുന്നു(ആർട്ട് ഡീലർ) .
തിയോയാണ് വിൻസന്റ് വാൻഗോഗിന്റെ ഏറ്റവും ചെറിയ സഹോദരൻ,തിയോയുടെ മാനസികവും,സാമ്പത്തികവുമായ പിൻതാങ്ങാണ് വാൻ ഗോഗിന് ചിത്രകലയിൽ കൂടുതൽ ശ്രദ്ധ കേന്ദ്രീകരിക്കാൻ കഴിഞ്ഞതിന് കാരണം.
1890 ജൂലൈയിൽ 37-ാം വയസ്സിൽ വിൻസെന്റ് വാൻഗോഗ് മരിച്ചു.
ആറ് മാസം കഴിഞ്ഞ്  33-ാം വയസ്സിൽ തിയോയും  മരിച്ചു.
തിയോഡോറ ക്രാജെവ്‌സ്ക ഇംഗ്ലീഷ് വിലാസം https://ml.wikipedia.org/wiki/Teodora_Krajewska
തിയോഡോറ ക്രാജെവ്‌സ്ക (മുമ്പ്, കോസ്‌മോവ്‌സ്ക, തിയോഡോറ എന്ന പേര് ജർമ്മൻവൽക്കരിക്കപ്പെട്ടത്; 1854-1935) പോളണ്ടിൽ ജനിച്ച ഒരു ഓസ്‌ട്രോ-ഹംഗേറിയൻ ഡോക്ടറും എഴുത്തുകാരിയും അദ്ധ്യാപികയുമായിരുന്നു.
ചെറുപ്പകാലത്ത്, ക്രാജെവ്സ്ക വിദ്യാലയങ്ങളിൽ ജോലി ചെയ്തതോടൊപ്പം നോവലുകൾ രചിക്കുകയും ചെയ്തു.
1883-ൽ വൈദ്യശാസ്ത്ര പഠനത്തിനായി സ്വിറ്റ്‌സർലൻഡിലേക്ക് മാറിക്കൊണ്ട് അവൾ തന്റെ കുടുംബത്തെ അത്ഭുതപ്പെടുത്തി.
1892-ൽ, ബോസ്നിയ ഹെർസഗോവിനയിൽ പൊതുജനാരോഗ്യ രംഗത്ത് ഉദ്യോഗസ്ഥയായി ജോലി ചെയ്യാൻ ഓസ്ട്രിയ-ഹംഗറി അധികൃതർ അവളെ ചുമതലപ്പെടുത്തി.
ബോസ്നിയ, ഹെർസഗോവിന , ഓസ്ട്രിയ-ഹംഗറി എന്നിവിടങ്ങളിൽ വൈദ്യശാസ്ത്രം പരിശീലിക്കുന്ന ആദ്യ വനിതകളിൽ ഒരാളായ ക്രാജെവ്സ്ക പ്രധാനമായും പ്രത്യേകതരം ആരോഗ്യപ്രശ്നങ്ങൾക്ക് ഇരയാകുമെന്ന് അവർ കരുതിയിരുന്ന ബോസ്നിയൻ മുസ്ലീം വനിതകളെയാണ് പ്രധാനമായും ചികിത്സയ്ക്ക് വിധേയമാക്കിയത്.
സ്ത്രീകളുടെ അവസ്ഥയെക്കുറിച്ചും മുസ്ലീം സമുദായത്തിലെ ആചാരങ്ങളെക്കുറിച്ചും ക്രാജെവ്സ്ക അക്കാലത്ത് വിശദമായ കുറിപ്പുകൾ എഴുതിയിരുന്നു.
1989-ൽ പ്രസിദ്ധീകരിക്കപ്പെട്ട ഈ രചനകൾ മുസ്‌ലിംകൾക്ക് ആ കാലഘട്ടത്തിലുണ്ടായിരുന്ന സാധാരണമായിരുന്ന രക്ഷാകർതൃ മനോഭാവം വെളിപ്പെടുത്തുന്നവയായിരുന്നു.
ആസ്ട്രോ-ഹങ്രേറിയൻ സാമ്രാജ്യത്തിൻറെ തകർച്ചയ്ക്ക് ശേഷം ക്രാജെവ്‌സ്ക ബോസ്നിയയിൽ താമസം തുടർന്നുവെങ്കിലും കാഴ്ചശക്തി നഷ്ടപ്പെട്ടത് 1922-ൽ വിരമിക്കാൻ അവളെ നിർബന്ധിതയാക്കി.
1928-ൽ അവൾ വാർസോയിലേക്ക് മടങ്ങിപ്പോകുകയും, പിന്നീട് ഈ തീരുമാനത്തിൽ ഖേദിച്ച അവർ അവിടെവച്ച് അന്തരിക്കുകയും ചെയ്തു.
മുമ്പ് റഷ്യൻ പോളണ്ടിന്റെ ഭാഗമായിരുന്ന വാർസയിലെ ഒരു ബുദ്ധിജീവികളുടെ കുടുംബത്തിലാണ് തിയോഡോറ കോസ്മോവ്സ്ക എന്ന പേരിൽ അവർ ജനിച്ചത്.
പിതാവ്, ഇഗ്നസി, ഒരു വിദ്യാലയത്തിൽ അദ്ധ്യാപകനായി ജോലി ചെയ്തപ്പോൾ മാതാവ് സെവെറിന (മുമ്പ്, ഗ്ലോവ്സിൻസ്ക) ദമ്പതികളുടെ എട്ട് പെൺമക്കളെ പോറ്റി വളർത്തുന്നതിൽ ശ്രദ്ധിച്ചു.
ഈ കുടുംബം സ്കോഡോവ്സ്കിസുമായി സുഹൃത്തുക്കളായിരുന്നതിനാൽ, അവരുടെ മകൾ മരിയ കോസ്മോവ്സ്കി കുടുംബത്തിലെ പെൺമക്കളോടൊപ്പം കളിച്ചുവളർന്നു.
വാഴ്സോയിലെ പ്രശസ്തമായ വനിതാ ജിംനേഷ്യത്തിൽ നിന്ന് ബിരുദം നേടിയ ശേഷം, തിയോഡോറ കോസ്മോവ്സ്ക ടീച്ചർ പരീക്ഷയിൽ വിജയിക്കുകയും ജിംനേഷ്യം വിദ്യാർത്ഥികളെ ഗണിതശാസ്ത്രം പഠിപ്പിക്കാൻ തുടങ്ങുകയും ചെയ്തു.
1876-ൽ ക്ലാസിക്കൽ ഫിലോളജി പ്രൊഫസറായ ഇഗ്‌നസി ക്രാജെവ്‌സ്‌കിയെ വിവാഹം കഴിച്ചതോടെ അവൾ തൻറെ ജോലി ഉപേക്ഷിച്ചു.
എഴുത്തുകാരനായ അലക്‌സാണ്ടർ സ്വിറ്റോചോവ്‌സ്‌കി , സ്‌കോഡോവ്‌സ്‌കിസ് എന്നിവരുൾപ്പെടെയുള്ള ബുദ്ധിജീവി വർഗ്ഗത്തിലെ വിവിധ അംഗങ്ങളെ ദമ്പതികൾ അവരുടെ വീട്ടിൽ സ്വീകരിച്ചിരുന്നു.
നോവലുകൾ, കവിതകൾ, സാഹിത്യ നിരൂപണങ്ങൾ എന്നിവ എഴുതാനും വിവർത്തനം ചെയ്യാനും ഈ ബന്ധങ്ങൾ ക്രാജെവ്സ്കയെ സ്വാധീനിച്ചു.
1881-ൽ ഭർത്താവിന്റെ മരണം ക്രാജെവ്‌സ്കയുടെ ജീവിതത്തിലെ ഒരു വഴിത്തിരിവായി മാറി.
ആദ്യം തന്റെ അധ്യാപന ജീവിതം പുനരാരംഭിച്ചതോടൊപ്പം, അമ്മായിമാരായ ലിയോകാഡിയയും ബ്രോണിസ്‌ലാവ കോസ്‌മോവ്‌സ്കയും നടത്തുന്ന ഒരു സ്വകാര്യ ജിംനേഷ്യത്തിൽ ജോലിയെടുത്ത് അവർ നോവലുകൾ എഴുതുന്നത് തുടർന്നു.
അക്കാലത്തെ യുവ പോളിഷ് വിധവകൾ പുനർവിവാഹം കഴിക്കുമെന്ന് പ്രതീക്ഷിച്ചിരുന്നുവങ്കിലും ക്രജെവ്സ്ക സാമൂഹിക മാനദണ്ഡങ്ങൾക്കും മാതാപിതാക്കളുടെ ഇംഗിതത്തിനും വിരുദ്ധമായി പ്രവർത്തിച്ചു.
1883-ൽ വാർസോ വിട്ടുപോയ ക്രാജെവ്‌സ്ക സ്വിറ്റ്സർലൻഡിലേക്ക് പോയി അവിടെ ജനീവ സർവകലാശാലയിൽ ഉപരിപഠനത്തിന് ചേർന്നു.
ക്രാജെവ്‌സ്ക ആദ്യം ഫിസിയോളജി പഠിക്കുകയും, സർവകലാശാലയുടെ ചരിത്രത്തിലെ ആദ്യത്തെ വനിതാ ടീച്ചിംഗ് അസിസ്റ്റന്റായതിനേത്തുടർന്ന് വൈദ്യശാസ്ത്ര പഠനവും നടത്തി.
സ്വിറ്റ്സർലൻഡിലെ പോളിഷ് പ്രവാസികളുടെ പ്രവർത്തനങ്ങളിൽ സജീവമായി ഏർപ്പെട്ടിരുന്ന അവർ അസോസിയേഷൻ ഓഫ് പോളിഷ് സ്റ്റുഡൻറ്സ് എന്ന സംഘടനയുടെ പ്രസിഡന്റായും സേവനമനുഷ്ഠിച്ചു.
ക്രാജെവ്‌സ്ക 1891-ൽ തന്റെ അവസാനവർഷ പരീക്ഷകളിൽ വിജയിക്കുകയും അടുത്ത വർഷം ഡോക്ടറൽ പ്രബന്ധത്തിന് അവാർഡ് ലഭിക്കുകയും ചെയ്തുവെങ്കിലും, ഡിപ്ലോമയുടെ നോസ്ട്രിഫിക്കേഷൻ നേടാനോ മാതൃരാജ്യത്ത് മെഡിസിൻ പ്രാക്ടീസ് ചെയ്യാനോ അവൾക്ക് കഴിഞ്ഞില്ല.
അതിനാൽ, പുതുതായി അധിനിവേശം ചെയ്യപ്പെട്ട ബോസ്നിയയ ഹെർസഗോവിനയിൽ ജോലി ചെയ്യാൻ വനിതാ ഫിസിഷ്യൻമാരെ അന്വേഷിക്കുന്ന ഓസ്ട്രോ-ഹംഗേറിയൻ അധികാരികളുടെ വിജ്ഞാപനത്തോടെ  പ്രതികരിക്കാൻ അവൾക്ക് രണ്ടാമതൊന്ന് ആലോചിക്കേണ്ടിവന്നില്ല.
1892 നവംബർ 28-ലെ രാജകീയ ഉത്തരവ് പ്രകാരം തിയോഡോറ ക്രാജെവ്‌സ്കയെ ക്യാപ്റ്റൻ റാങ്കോടെ ടുസ്‌ല ജില്ലയിലെ പബ്ലിക് ഹെൽത്ത് ഉദ്യോഗസ്ഥയായി (അംതാർസ്‌റ്റിൻ) തിരഞ്ഞെടുത്തു.
പ്രസവ ചികിത്സ, ഗൈനക്കോളജിക്കൽ നടപടിക്രമങ്ങളിൽ പരിചയം നേടുന്നതിനായി, വിയന്നയിലെ ഒരു ക്ലിനിക്കിൽ അവർ പരിശീലനം നേടി.
അക്കാലത്ത് ഓസ്ട്രിയ-ഹംഗറിയിൽ സ്ത്രീകൾക്ക് മെഡിസിൻ പഠിക്കാനോ പരിശീലിക്കാനോ കഴിയുമായിരുന്നില്ല, നേരേ മറിച്ച് ബോസ്നിയ ഹെർസഗോവിനയിൽ സാധ്യമായിരുന്നുവെങ്കിലും, അവിടെ മുസ്ലീം സ്ത്രീകൾ പുരുഷ ഡോക്ടർമാരാൽ ചികിത്സിക്കപ്പെടാൻ വിസമ്മതിച്ചു.
ബോസ്നിയ ഹെർസഗോവിനയിലെ മാത്രമല്ല, ഓസ്ട്രിയ-ഹംഗറിയിലെയും ആദ്യത്തെ വനിതാ ഡോക്ടർമാരിൽ ഒരാളായിരുന്നു ക്രാജെവ്സ്ക.
ബോസ്നിയൻ സ്ത്രീകളെ ചികിത്സിക്കാൻ നിയമിക്കപ്പെട്ട ആകെയുള്ള ഏഴ് സ്ത്രീകളിലെ മൂന്ന് റഷ്യൻ പൗരന്മാരിൽ ഒരാളും രണ്ട് വംശീയ പോളീഷുകാരിൽ ഒരാളുമായിരുന്നു ക്രാജെവ്സ്ക.
തന്റെ ഓഫീസിൽ ജോലി ഏറ്റെടുക്കുന്നതിന് മുമ്പ്, ക്രാജെവ്സ്കയ്ക്ക് ഓസ്ട്രോ-ഹംഗേറിയൻ പൗരത്വം എടുക്കേണ്ടി വന്നു.
സൈനിക മേധാവികളുമായുള്ള അടിക്കടിയുള്ള അഭിപ്രായവ്യത്യാസങ്ങളെത്തുടർന്ന് നിയമനത്തിന് തൊട്ടുപിന്നാലെ രാജിവച്ച ചെക്ക് സ്വദേശി അന്ന ബയേറോവയുടെ പിൻഗാമിയായി അവർ സ്ഥാനമേറ്റെടുത്തു.
മുഖ്യമായും ബോസ്നിയൻ മുസ്ലീം സ്ത്രീകളെ പരിപാലിക്കാൻ ബയേറോവ തയ്യാറായില്ല, എന്നാൽ അവളുടെ മേലുദ്യോഗസ്ഥർ പ്രതീക്ഷിച്ചിരുന്നതുപോലെ, ക്രാജെവ്സ്ക ആ ദൗത്യം ഏറ്റെടുത്തു.
1914-ൽ സരയാവോയിലെ ക്രാജെവ്സ്കയുടെ വീട്ടിൽ നിന്ന് നൂറുകണക്കിന് മീറ്റർ അകലെയുണ്ടായി ആർച്ച്ഡ്യൂക്ക് ഫ്രാൻസ് ഫെർഡിനാൻഡിന്റെ കൊലപാതകത്തെത്തുടർന്ന് പൊട്ടിപ്പുറപ്പെട്ട ഒന്നാം ലോകമഹായുദ്ധം ബോസ്നിയ ഹെർസഗോവിനയിൽ ഓസ്ട്രോ-ഹംഗേറിയൻ ഭരണം അവസാനിപ്പിച്ചു.
ബോസ്നിയയിലെയും ഹെർസഗോവിനയിലെയും ഉയർന്ന വർഗ്ഗത്തിലെ ഭൂരിഭാഗം പോളീഷ് വംശജരും പുതുതായി സ്ഥാപിതമായ രണ്ടാം പോളിഷ് റിപ്പബ്ലിക്കിലേക്ക് മാറിയപ്പോൾ, ക്രാജെവ്സ്ക അവിടെത്തന്നെ തുടർന്നു.
യുദ്ധസമയത്ത് തിമിരം മൂലം അവളുടെ കാഴ്ചശക്തി കുറഞ്ഞതോടെ പ്രാഗിൽ നടത്തിയ ഒരു ശസ്ത്രക്രിയ വിജയിച്ചില്ല.
1922 ആയപ്പോഴേക്കും അവൾക്ക് ജോലിയിൽനിന്ന് വിരമിക്കേണ്ടിവന്നു.
ഡയറി
നിരവധി റിപ്പോർട്ടുകളും വിശദമായ ഡയറിയും അവശേഷിപ്പിച്ചുകൊണ്ടാണ് ക്രാജെവ്‌സ്ക കടന്നുപോയത്.
വാർദ്ധക്യത്തിൽ, ക്രാജെവ്സ്ക ഈ രചനകൾ അവളുടെ സുഹൃത്ത് സോഫിയ ഗ്രബോവ്സ്കയെ ഏൽപ്പിച്ചിരുന്നു.
ക്രാജെവ്‌സ്കയുടെ അനന്തരവൻ, സ്ബിഗ്നീവ് ഡാനിയെലാക് അവളുടെ ഡയറി എഡിറ്റ് ചെയ്യുകയും 1989-ൽ പോളണ്ടിൽ പ്രസിദ്ധീകരിക്കുകയും ചെയ്തു.
ഇതിൻറെ യഥാർത്ഥ കൈയെഴുത്തുപ്രതി ഒസോലിനിയത്തിൽ സൂക്ഷിച്ചിരിക്കുന്നു.
അതിന്റെ ഭാഗങ്ങൾ ബോസ്നിയൻ എഴുത്തുകാരി മറീന ട്രൂമിച്ച് സെർബോ-ക്രൊയേഷ്യൻ ഭാഷയിലേക്ക് വിവർത്തനം ചെയ്യാൻ ആരംഭിച്ചുവെങ്കിലും പൂർത്തിയാക്കുന്നതിന് മുമ്പ് അവർ മരണമടഞ്ഞു.
തിയോ വാൻ ഗോഗ് (ചലച്ചിത്ര സംവിധായകൻ) ഇംഗ്ലീഷ് വിലാസം https://ml.wikipedia.org/wiki/Theo_van_Gogh_(film_director)
ഡച്ച് ചലച്ചിത്ര സംവിധായകനും നടനും തിരക്കഥാകൃത്തുമായിരുന്നു തിയോ വാൻ ഗോഗ് .
സോമാലിയൻ എഴുത്തുകാരി അയാൻ ഹിർസി അലിയുമായി സഹകരിച്ച് ഇസ്ലാമിലെ സ്ത്രീകളുടെ അവസ്തയെ വിമർശിക്കുന്ന സബ്മിഷൻ എന്ന ചെറുചിത്രം നിർമിച്ചു .
ചിത്രം നിരവധി വിമർശനങ്ങൾക്കും ഭീഷണികൾക്കും ഏറ്റുവാങ്ങി.
മതവികാരം വ്രണപ്പെടുത്തുന്നതായി ആരോപിക്കപ്പെട്ടു.
തുടർന്ന് 2004 നവംബർ 2ന് മുഹമ്മദ് ബുയൂരി എന്ന ഡച്ച്- മൊറോക്കൻ മുസ്ലിം മതമൗലികവാദി വാൻ ഗോഗിനെ വെടിവച്ച് കൊലപ്പെടുത്തി .
ആവിഷ്കാരസ്വാതന്ത്രത്തെക്കുറിച്ചും അതിന്റെ പരിധിയെക്കുറിച്ചും ലോകമെങ്ങും വലിയ ചർച്ചകൾക്ക് വാൻ ഗോഗിന്റെ കൊലപാതകം വഴിയൊരുക്കുകയുണ്ടായി.
വാൻ ഗോഗിന്റെ സ്മരണാർത്ഥം,അഭിപ്രായ സ്വാതന്ത്രതിന്റെ പ്രതീകമായി നിർമ്മിക്കപ്പെട്ട ശില്പം De Schreeuw (നിലവിളി)
തിയോ പീറ്റേഴ്സ് ഈ ലേഖനത്തിന്റെ ശൈലി-ഘടന പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ജൂൺ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Theo_Peeters Theo Peeters with chilean actor Grex , in an Autism convention in Chile
ഓട്ടിസം സ്പെക്ട്രം ഡിസോർഡേഴ്സിൽ വൈദഗ്ദ്ധ്യം നേടിയ ഒരു ബെൽജിയൻ ന്യൂറോ ലിംഗ്വിസ്റ്റായിരുന്നു തിയോ പീറ്റേഴ്സ് ( ഡച്ച് ഉച്ചാരണം: [ˈteːoː ˈpeːtərs]; 11 മാർച്ച് 1943 - 2 മാർച്ച് 2018 ])  തന്റെ കരിയറിൽ "ഓട്ടിസത്തിന്റെ സംസ്കാരം" മനസ്സിലാക്കേണ്ടതിന്റെ പ്രാധാന്യത്തിന് അദ്ദേഹം ഊന്നൽ നൽകിയ അദ്ദേഹം, സ്പെക്ട്രത്തിലെ വ്യക്തികളുമായി പൂർണ്ണമായി സഹാനുഭൂതി പുലർത്തുക.
ബെൽജിയത്തിലെ ആന്റ്‌വെർപ്പിലെ ഒപ്ലിഡിംഗ്‌സെൻട്രം ഓട്ടിസ്‌മെ (ഓട്ടിസം അല്ലെങ്കിൽ ഒസിഎയെക്കുറിച്ചുള്ള പരിശീലന കേന്ദ്രം) സ്ഥാപകനായിരുന്നു അദ്ദേഹം.
തിയോ പീറ്റേഴ്‌സ് തത്ത്വചിന്തയിലും സാഹിത്യത്തിലും (ലൂവെയ്ൻ യൂണിവേഴ്‌സിറ്റി), ന്യൂറോ ലിംഗ്വിസ്റ്റിക്‌സിൽ എംഎ (ബ്രസ്സൽസ് യൂണിവേഴ്‌സിറ്റി), ഹ്യൂമൻ കമ്മ്യൂണിക്കേഷനിൽ എംഎസ്‌സി (ലണ്ടൻ യൂണിവേഴ്‌സിറ്റി) എന്നിവയിൽ ലൈസൻസ് നേടി.
കൂടാതെ ചാപ്പൽ ഹില്ലിലെ നോർത്ത് കരോലിന സർവകലാശാലയിലെ ടീച്ചിൽ അഫിലിയേറ്റ് ചെയ്‌തു.
ഫ്ലെമിഷ് വിദ്യാഭ്യാസ മന്ത്രാലയം സ്പോൺസർ ചെയ്ത 1985 ലെ ഓട്ടിസം വിദ്യാഭ്യാസ പരീക്ഷണത്തിൽ പ്രൊഫഷണലുകളെ പരിശീലിപ്പിക്കുന്നതിന്റെ ചുമതല അദ്ദേഹത്തിനായിരുന്നു.
ഓട്ടിസത്തെക്കുറിച്ചുള്ള ഫ്ലെമിഷ്-റഷ്യൻ പ്രോജക്റ്റ്, ഫ്ലെമിഷ്-ദക്ഷിണാഫ്രിക്കൻ പ്രോജക്റ്റ്, ഫ്ലെമിഷ്-പോളീഷ് ഓട്ടിസം പ്രോജക്റ്റ് എന്നിവയ്ക്കും മറ്റും പീറ്റേഴ്‌സ് ഉത്തരവാദിയായിരുന്നു.
ബർമിംഗ്ഹാം സർവകലാശാലയുമായി സഹകരിച്ച് ഗ്ലെനിസ് ജോൺസും ഹ്യൂ മോർഗനും എഡിറ്റുചെയ്ത ഗുഡ് ഓട്ടിസം പ്രാക്ടീസിന്റെ അസോസിയേറ്റ് എഡിറ്ററും അദ്ദേഹം ആയിരുന്നു.
ക്രിസ്റ്റഫർ ഗിൽബെർഗുമായി സഹകരിച്ച് 1980-ൽ ഓട്ടിസത്തെക്കുറിച്ച് സംസാരിക്കുന്നത്, ഓട്ടിസം: സൈദ്ധാന്തിക ധാരണ മുതൽ വിദ്യാഭ്യാസപരമായ ഇടപെടൽ വരെ, 1994-ൽ ഓട്ടിസം: മെഡിക്കൽ, വിദ്യാഭ്യാസ വശങ്ങൾ എന്നിവ ഉൾപ്പെടെ ഓട്ടിസത്തെക്കുറിച്ചുള്ള നിരവധി പുസ്തകങ്ങൾ പീറ്റേഴ്സ് പ്രസിദ്ധീകരിച്ചു.
അവലംബം External links Opleidingscentrum Autisme (Centre for Training in Autism): Archived 15 August 2011 at the Wayback Machine .
TEACCH University of Northern Carolina at Chapel Hill An interview with Theo Peeters Archived 2021-12-03 at the Wayback Machine .
in Looking Up (International Autism Newsletter) 3:6, 2003.
തിയോഡോറ (1914 ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Theodora_(1914_film)
റോബർട്ടോ റോബർട്ടി സംവിധാനം ചെയ്ത് .
ബീസ് വലേറിയൻ അഭിനയിച്ച 1914-ൽ പുറത്തിറങ്ങിയ ഒരു ഇറ്റാലിയൻ നിശ്ശബ്ദ ചരിത്ര ചലച്ചിത്രമാണ് തിയോഡോറ .
അഭിനേതാക്കൾ ബൈസ് വലേറിയൻ - തിയോഡോറ ജിയോവന്നി പെസിംഗ റോബർട്ടോ റോബർട്ടി അവലംബം ബിബ്ലിയോഗ്രാഫി Abel, Richard.
Encyclopedia of Early Cinema .
Taylor Francis, 2005.
ബാഹ്യ ലിങ്കുകൾ തിയോഡോറ ഇന്റർനെറ്റ് മൂവി ഡാറ്റാബേസിൽ
ഡസ്ക്കി ലോറി ഇംഗ്ലീഷ് വിലാസം https://ml.wikipedia.org/wiki/Dusky_lory
സിറ്റാക്കുലിഡേ കുടുംബത്തിൽ കാണപ്പെടുന്ന തത്തയുടെ ഒരു ഇനം ആണ് ഡസ്ക്കി ലോറി (Pseudeos fuscata).
വൈറ്റ്-റംപെഡ് ലോറി, ഡസ്ക്കി-ഓറഞ്ച്  ലോറി എന്നിവ ഇവയുടെ സാധാരണ നാമങ്ങളാണ്.
ന്യൂ ഗ്വിനിയ , ബറ്റാന്തയുടെ തീരദേശ ദ്വീപുകൾ, സലാവാതി , യാപ്പൻ എന്നീ കടൽത്തീരങ്ങളിലും ഇത് കാണപ്പെടുന്നു.
കൂടാതെ, ഇവയെ "ബാൻറഡ് ലോറിസ്" അല്ലെങ്കിൽ "ഡസ്ക്കിസ് " എന്നും വിളിക്കുന്നു.
ശ്രേണിയും ആവാസവ്യവസ്ഥയും
ഇന്തോനേഷ്യൻ ദ്വീപായ ന്യൂ ഗിനിയയുടെ 2500 മീറ്റർ താഴ്ചയുള്ള പ്രദേശങ്ങളായ വെസ്റ്റേൺ ന്യൂ ഗിനിയ , പാപുവ ന്യൂഗിനിയ , എന്നീ മേഖലകളിലും ഇന്തോനേഷ്യൻ ദ്വീപുകളായ സലാവാതിയുടെയും യാപന്റെയും സമീപ പ്രദേശങ്ങളിലും ഡസ്ക്കി ലോറി കാണപ്പെടുന്നു.
ഉപോ-ഉഷ്ണമേഖലാ അല്ലെങ്കിൽ ഉഷ്ണമേഖലാ ഈർപ്പമുള്ള താഴ്ന്ന വനങ്ങളിലെയും, ഉപോ-ഉഷ്ണമേഖലാ അല്ലെങ്കിൽ ഉഷ്ണമേഖലാ ഈർപ്പമുള്ള മോണ്ടെൻ വനങ്ങളിലെയും ഉപോ-ഉഷ്ണമേഖലാ അല്ലെങ്കിൽ ഉഷ്ണമേഖലാ മാൻഗ്രോവ് വനങ്ങളിലെയും ആവാസവ്യവസ്ഥയിലും സാധാരണയായി ഇവ കണ്ടുവരുന്നു.
ചിത്രശാല The back and rump of the adult is white Side (yellow phase) Side (orange phase) Front (orange phase) Drinking from a cup of nectar at Woburn Safari Park അവലംബം പരാമർശിച്ചിരിക്കുന്ന ടെക്സ്റ്റുകൾ {{ cite book }} : Unknown parameter | nopp= ignored ( | no-pp= suggested) ( help ) ബാഹ്യ ലിങ്കുകൾ Media related to Pseudeos fuscata at Wikimedia Commons Pseudeos fuscata എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ഡാം സ്മോൾ ലിനക്സ് ഇംഗ്ലീഷ് വിലാസം https://ml.wikipedia.org/wiki/Damn_small_linux
വളരെ ചെറിയ ഒരു ലിനക്സ് വിതരണമാണ് ഡാം സ്മോൾ ലിനക്സ് (Damn Small Linux അഥവാ DSL).
ഇത് ഒരു സ്വതന്ത്ര സോഫ്റ്റ്‌വെയർ ആണ്.50MBയോളമാണ് ഈ ഓപ്പറേറ്റിങ്ങ് സിസ്റ്റത്തിന്റെ വലിപ്പം.
പഴക്കം ചെന്ന കമ്പ്യൂട്ടറുകളിൽ പ്രവർത്തിപ്പിക്കാൻ ഇത് ഉപയോഗിക്കാം.
വളെരെ ചെറിതായതിനാൽ ബൂട്ട് ചെയ്യാവുന്ന ബിസിനസ് കാർഡുകൾ, USB ഡ്രൈവുകൾ, മെമ്മറി കാർഡുകൾ, സിപ്പ് ഡ്രൈവുകൾ എന്നിവയിൽ നിന്ന് DSL പ്രവർത്തിപ്പിക്കാനാകും.
50MB യിൽ എത്രത്തോളം സോഫ്റ്റ്‌വെയർ ഉൾക്കൊള്ളിക്കാം എന്ന കൗതുകത്തിൽ നിന്നുള്ള പരീക്ഷണഫലമാണ് ഡാം സ്മോൾ ലിനക്സ്.
ഈ പരീക്ഷണം ഒരു പൂർണ്ണ ലിനക്സ് വിതരണമായി രൂപാന്തരം പ്രാപിക്കുകയാണുണ്ടായത്.
നോപ്പിക്സ് ലിനക്സ് വിതരണത്തിന്റെ 28MB വലിപ്പമുള്ള Model-K എന്ന ഒരു ചെറിയ പതിപ്പ് അടിസ്ഥാനമാക്കിയാണ് DSL ആദ്യം വികസിപ്പിക്കപ്പെട്ടത്.
പിന്നീട് യഥാർത്ഥ നോപ്പിക്സ് പതിപ്പിലേക്ക് മാറി.
ജോൺ ആൻഡ്രൂസ് എന്നയാളാണ് ഈ പദ്ധതിക്ക് തുടക്കമിട്ടത്.
ഇന്ന് DSL വികസിപ്പിക്കാൻ ഒരു കമ്മ്യൂണിറ്റി നിലവിലുണ്ട്.
x86 രൂപഘടനയിലുള്ള കമ്പ്യൂട്ടറുകളാണ് DSL പ്രവർത്തിപ്പിക്കാൻ വേണ്ടത്.8MB റാം മെമ്മറി മാത്രം മതിയാകും.
മോസില്ല ഫയർഫോക്സ് , ഓപ്പൺഓഫീസ് തുടങ്ങിയ കൂടുതൽ സോഫ്റ്റ്‌വെയറുകൾ പ്രവർത്തിപ്പിക്കാൻ കൂടുതൽ മെമ്മറി ആവശ്യമാണ്.
സാധാരണ ഡെസ്ക്ടോപ്പ് ഉപയോഗത്തിന് ആവശ്യമായ വിവിധ സോഫ്റ്റ്‌വെയറുകൾ ഇതിൽ ഉൾകൊള്ളിച്ചിരിക്കുന്നു.
പുറത്തേക്കുള്ള കണ്ണികൾ Damn Small Linux website USB DSL tutorial X-DSL - an Xbox port of Damn Small Linux Archived 2008-08-07 at the Wayback Machine .
Damn Small Linux at DistroWatch DistroWatch interview IBM developerWorks review OSNews review Tech Source From Bohol review Official Damn Small Linux - Free eBook at Thinkvast
ഡാംഗി പശു ഡാംഗി കാള ഡാംഗി പശു
ഇന്ത്യയിലെ ഒരു തദ്ദേശീയ കന്നുകാലി ഇനമാണ് ഡാംഗി ( മറാത്തി : डान्ग्गी) .
മഹാരാഷ്ട്ര യിലെ നാസിക് , അഹമ്മദ്‌നഗർ ജില്ലകൾ ഉൾപ്പെടുന്ന ഡാംഗി  മലയോര പ്രദേശങ്ങളിൽ നിന്നാണ് ഇത് ഉത്ഭവിച്ചത് .
ശരീര വലുപ്പത്തിൽ ഇടത്തരം മുതൽ വലുതാണ് ഈയിനം.
വളരെ നല്ല ഉഴവ്/വണ്ടിക്കാള ഇനമാണ് ഇവ, കനത്ത മഴയുള്ള പ്രദേശങ്ങളുമായി പൊരുത്തപ്പെടുന്നതിന് പേരുകേട്ടതാണ്.
ഈ ഇനത്തിന്റെ തൊലി കനത്ത മഴയെ സഹിക്കാൻ സഹായിക്കുന്ന ഒരു എണ്ണ  സ്രവിക്കുന്നു അതുകൊണ്ട് ഇവയെ ഇടക്കിടക്ക് കുളിപ്പിക്കരുത്.
ഇതും കാണുക കന്നുകാലികളുടെ ഇനങ്ങളുടെ പട്ടിക പരാമർശങ്ങൾ ബാഹ്യ ലിങ്കുകൾ ഡാംഗി കന്നുകാലി വളർത്തൽ പ്രദർശനം - വീഡിയോ
ഡസ്സാൾട്ട് മിറാഷ് 2000 ഇംഗ്ലീഷ് വിലാസം https://ml.wikipedia.org/wiki/Mirage_2000
മിറാഷ് 2000 (Mirage 2000) ഫ്രഞ്ച് നിർമ്മിത പോർ വിമാനമാണ്.
ഡസ്സാൾട്ട് ഏവിയേഷനാണ് ഇതിന്റെ നിർമ്മാതാക്കൾ.
ഈ വിമാനത്തിന് അമേരിക്കൻ നിർമ്മിത എഫ് 16 , എഫ് 18 എന്നി പോർവിമാനങ്ങളെ കടത്തിവെട്ടുന്ന പ്രഹരശേഷിയുണ്ട്.
1984 ജൂണിലാണ് ഈ വിമാനം ഫ്രഞ്ച് വായുസേനക്ക് വേണ്ടി നിർമ്മിച്ചത്.
ഇന്ത്യ , യു.എ.ഇ ,തായ് മുതലായ രാജ്യങ്ങളുടെ വായുസേനയിലും ഇപ്പോൾ ഉപയോഗിക്കുന്നുണ്ട്.
ഇതിന്റെ വില ഏകദേശം 23 ദശലക്ഷം അമേരിക്കൻ ഡോളറാണ്.
ഇന്ത്യൻ വായുസേന ഇതിനിട്ടിരിക്കുന്ന പേർ വജ്ര എന്നാണ്.
നിർമ്മാതാക്കൾ ഒരു മിറാഷ് 2000 പറക്കലിനു ശേഷം ചരിത്രം പ്രത്യേകതകൾ താരതമ്യം ചെയ്യാവുന്ന വിമാനങ്ങൾ
മിഗ് 21 , എഫ് 16 , എഫ് 18 ഉപയോഗിക്കുന്ന രാജ്യങ്ങൾ അവലംബം അവലോകനം കുറിപ്പുകൾ Wikimedia Commons has media related to മിറാഷ് 2000 .
ഡസ്സാൾട്ട് റാഫൽ ഇംഗ്ലീഷ് വിലാസം https://ml.wikipedia.org/wiki/Dassault_Rafale വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഫ്രഞ്ച് കമ്പനിയായ ദസ്സോൾ ഏവിയേഷൻ രൂപകൽപന ചെയ്ത് നിർമ്മിച്ച് പുറത്തിറക്കുന്ന ഒരു ആധുനിക യുദ്ധവിമാനമാണ് ഡസ്സാൾട്ട് റാഫൽ .2000-ത്തിലാണ് ഈ വിമാനം ഫ്രഞ്ച് സേനയുടെ ഭാഗമായി മാറിയത്.
ഇതിന്റെ ഇരട്ട സ്നിക്മാ M88 എഞ്ചിനുകൾക്ക് 50 kN (11,250 lbf) ശക്തി ഉളവാക്കാൻ കഴിയും.
മധ്യ വിഭാഗത്തിലുള്ള കരുത്തുറ്റ യുദ്ധവിമാനമാണ് (മീഡിയം മൾട്ടി റോൾ കോംബാറ്റ് എയർ ക്രാഫ്റ്റ് -എം എം ആർ സി എ) ഇന്ത്യൻ വായുസേന ആവശ്യപ്പെട്ടത്.